
Vă înaintăm alăturat RAPORTUL COMUN asupra proiectului de Lege privind aprobarea Ordonanţei Guvernului nr.3/2016 pentru stabilirea unor măsuri de reorganizare şi eficientizare a activităţii unor structuri ale administraţiei publice centrale şi pentru modificarea unor acte normative, trimis spre dezbatere în fond, Comisiei juridice, de disciplină şi imunităţi şi Comisiei pentru  administraţie  publică  și amenajarea teritoriului cu adresa nr. Plx. 93 din 22 martie 2016.
	VICEPREŞEDINTE,

Ciprian Nicolae NICA


	PREŞEDINTE,

Victor Paul DOBRE

RAPORT  COMUN
asupra proiectului de Lege privind aprobarea Ordonanţei Guvernului nr.3/2016 pentru stabilirea unor măsuri de reorganizare şi eficientizare a activităţii unor structuri ale administraţiei publice centrale şi pentru modificarea unor acte normative
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru administraţie publică și amenajarea teritoriului au fost sesizate spre dezbatere, în fond, cu proiectul de Lege privind aprobarea Ordonanţei Guvernului nr.3/2016 pentru stabilirea unor măsuri de reorganizare şi eficientizare a activităţii unor structuri ale administraţiei publice centrale şi pentru modificarea unor acte normative, trimis spre dezbatere în fond, Comisiei juridice, de disciplină şi imunităţi şi Comisiei pentru administraţie publică și amenajarea teritoriului cu adresa nr. Pl x. 93 din 22 martie 2016,  înregistrat sub nr.4c-11/395 din 23 martie 2016, respectiv sub nr.4c-6/117 din 23 martie 2016.
 Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în ședința din 15 martie 2016.
Consiliul Legislativ, prin avizul nr. 66 din 25 ianuarie 2016, a avizat favorabil proiectul de lege, cu observații și propuneri.
Proiectul de lege are ca obiect de reglementare reorganizarea prin fuziune prin absorbţie, de către Institutul Naţional de Statistică, a Centrului de Conferinţe şi a Centrului Naţional de Pregătire Statistică. 

De asemenea, se propune modificarea Ordonanţei Guvernului nr.83/2001, în sensul creării posibilităţii ca ministrul de interne să decidă cu privire la numărul adjuncţilor care îl sprijină pe directorul/directorul general în exercitarea actului managerial.
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat proiectul de Lege în şedinţe separate, respectiv Comisia juridică, de disciplină şi imunităţi în data de 26 aprilie 2016 şi membrii Comisiei pentru administraţie publică și amenajarea teritoriului au examinat propunerea legislativă în şedinţa din 12 aprilie 2016.
La lucrările Comisiei juridice, de disciplină şi imunităţi membrii comisiei  au fost prezenţi, conform listei de prezenţă. La lucrările Comisiei pentru administraţie publică și amenajarea teritoriului au fost prezenţi 21 deputaţi din totalul de 22 membri.
La dezbaterile care au avut loc au participat în calitate de invitaţi, în conformitate cu prevederile art.55 din Regulamentul Camerei Deputaţilor, republicat, doamna Cristina-Maria Manda - subsecretar de stat în cadrul Ministerului Afacerilor Interne și doamna Beatrix Gered - vicepreședinte Institutul Național de Statistică.

În urma dezbaterilor, membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului au hotărât, cu unanimitate de voturi adoptarea proiectului de Lege privind aprobarea Ordonanţei Guvernului nr.3/2016 pentru stabilirea unor măsuri de reorganizare şi eficientizare a activităţii unor structuri ale administraţiei publice centrale şi pentru modificarea unor acte normative, în forma adoptată de Senat.
În raport cu obiectul şi conţinutul reglementării, proiectul de lege face parte din categoria legilor ordinare.

	VICEPREŞEDINTE,

Ciprian Nicolae NICA


	PREŞEDINTE,

Victor Paul DOBRE

	SECRETAR,

Sorin Constantin STRAGEA


	SECRETAR,

Radu BABUȘ

	Consilier parlamentar,Silvia OLARU
	Sef serviciu, Sofia CHELARU

